Ge Armenia e be e eba setho sa Lekgotla la Yuropa ka 2001, e ile ya itlama gore ka ge e le setho se sefsa sa lekgotla le e tla diriša molao wa go dumelela go dira mediro e mengwe yeo e sego ya bošole le go lokolla bohle bao ba ganago go tsenela bošole ka baka la letswalo kgolegong. Go sa šetšwe boitlamo bjoo, mmušo wa Armenia o ile wa tšwela pele o bona masogana a Dihlatse molato le go a golega. Sa go nyamiša ke gore ke be ke itshwere gampe. Le ge ke be ke na le kgarebe e tee, eupša ke be ke dula ke ikutswa le banenyana ba bangwe. E bile ke be ke le setagwa. Ka letšatši le lengwe ke ile ka tagwa kudu moo e lego gore ge ke tsoga ke be ke sa gopole gore ke fihlile bjang gae. Le gona, ke be ke petšha lotto le go bapala mataese.